**ASOCIAȚIA ÎN BENEFICIUL VÂNĂTORILOR ȘI ACTIVITĂȚII DE VÂNĂTOARE C.I.F: 43396031 Str. Salcâmilor nr. 17B, sat Cornetu, com. Cornetu, jud. Ilfov Email:** **asociația@abvav.ro**

**Nr. 06 din 07.12.2020**

**Către Garda Națională de Mediu,**

**Domnule Comisar Șef,**

În baza Legii nr. 544/2001 privind liberul acces la informațiile de interes public, cu modificările și completăriel ulterioare,

Având în vedere faptul că una dintre obligațiile gestionarilor fondurilor cinegetice este aceea de a plăti în fiecare an 3% din valoarea redevenței către Administrația Fondului pentru Mediu, principala instituție care asigură suportul financiar pentru realizarea proiectelor și programelor pentru protecția mediului, constituită conform principiilor europene „poluatorul plătește” și „responsabilitatea producătorului”,

Avănd în vedere:

- H.G. nr. 1005/2012 privind organizarea și funcționarea Gărzii Naționale de Mediu, cu modificările și completările ulterioare,

 - Legea nr. 265/2006 pentru aprobarea Ordonanței de urgență a Guvernului nr. 195/2005 privind protecția mediului,

Vă rugăm să ne comunicați ce demersuri s-au făcut de către instituția dvs-tră în primul rând la nivel local, dar și central, pentru prevenirea incendiilor de pădure și a incendiilor neautorizate a vegetației uscate și miriștilor din terenurile agricole, câte actiuni de constatare ale acestui fenomen au fost efectuate si câte amenzi contravenționale au fost aplicate autorilor, precum și valoarea acestora, dar și numărul de infractiuni de distrugere care au fost constatate împotriva autorilor care au incendiat păduri sau terenuri de vegetație uscată, respectiv miriști.

De zeci de ani, arderile de miriști neautorizate și mai ales necontrolate pe timpul nopții sau în timpul când este vânt puternic, mistuiesc zeci de mii de hectare de terenuri agricole cauzând pierderi semnificative atât in rândul polulațiilor speciilor de faună cinegetică, precum si asupra echilibrului ecologic in zonele afectate, inclusiv habitatul acestor specii in perioada de inmulțire si reproducere, fenomen care afectează atât membrii asociației noastre, cât și întreaga activitate de gestionare durabilă.

În consecință, va rugăm sa ne comunicați ce măsuri ați întreprins în ultimii ani în acest sens, având în vedere că Garda Națională de Mediu este organ constatator în Legea nr. 265/2006 pentru aprobarea Ordonanței de urgență a Guvernului nr. 195/2005 privind protecția mediului.

Pe această cale venim cu solicitarea către instituția pe care o reprezentați să se implice activ si eficient pe viitor, în vederea prevenirii acestui fenomen, în baza atribuțiilor pe care le aveti.

Cu stimă,

Președinte Lică Adrian Liviu